stanford-oval/wikipedia huggingface dataset:
Seksin ostokielto
Suomi

Suomessa seksin ostaminen on kiellettyä parituksen tai ihmiskaupan uhrilta. Tästä seksikaupan kohteena olevan henkilön hyväksikäytöstä voidaan tuomita sakkoon tai vankeuteen enintään kuudeksi kuukaudeksi.
Eduskunta päätti kiellosta 21. kesäkuuta 2006. Hallituksen alkuperäinen esitys (HE 221/2005) olisi kieltänyt seksin ostamisen kokonaan. Ehdotusta kritisoitiin paljon julkisuudessa ja esimerkiksi Seksialan Liitto SALLI kritisoi esitystä siitä, että asiakkuuden kriminalisointi pahentaisi prostituoitujen nykyisellään huonoa sosiaalista asemaa. Valiokuntakäsittelyssä esitystä moitittiin erityisesti siitä, että se rajoittaisi perustuslaissa suojattua elinkeinovapautta. Eduskunnan lakivaliokunta muotoili rajatumman esityksen, jossa kielto rajoitettiin vain parituksen ja ihmiskaupan uhreilta ostetun seksin kieltoon. Valiokunnan muotoilu hyväksyttiin eduskunnan äänestyksessä.
Kiellettyä on myös:
seksin ostaminen ja myyminen yleisellä paikalla (rangaistus sakkoa tai enintään 6 kk vankeutta)
seksin ostaminen alaikäiseltä, alle 18-vuotiaalta  henkilöltä (rangaistus sakkoa tai enintään 1 vuosi vankeutta)
Ruotsi ja Norja

Norjassa prostituutio lisääntyi ostokiellon (2009) jälkeen. Ruotsin ostokiellon vaikutuksista on kiistelty.
Keskustelua > Suomi

Kristillisdemokraatit ja esimerkiksi kansanedustaja Anna-Maja Henriksson (r) haluaisivat Suomeen seksin ostokiellon, Vihreät ja Vasemmistoliitto vastustavat sitä. Vasemmistoliiton varapuheenjohtaja Aino-Kaisa Pekonen sanoo, että täyskielto siirtäisi toiminnan maan alle ja voisi lisätä ihmiskauppaa. Oras Tynkkysen mukaan kielto tuskin toteutuu, koska se vaatisi hallituksen yksimielisyyttä.
Pro-tukipisteen Jaana Kauppinen vastustaa ostokieltoa, koska se veisi prostituution maan alle, tekisi poliiseista prostituoitujen vihollisia, vaikeuttaisi vakavan rikollisuuden tutkintaa ja lisäisi seksityöntekijöiden kohtaamaa väkivaltaa ja turvattomuutta.
Tietokirjailija, seksuaaliterapeutti Paula Tiessalon mukaan suomalaiset 250 000 seksin ostajaa eivät poikkea muusta väestöstä ja ovat muita kunnioittavia ihmisiä, jotka pitää leimaamisella vaientamisen tai oston kriminalisoimisen sijaan saada mukaan väärinkäytösten löytämistyöhön.
Keskustelua > YK

YK:n pääsihteeri Ban Ki-Moonin mukaan homoseksuaalisuuden, prostituution ja injektiohuumeiden käyttäjiä sanktioivat lait ovat keskeinen este sille, että AIDS:n vastainen työ saavuttaisi avainryhmät. AIDS-komission jäsen, entinen korkeimman oikeuden tuomari Michael Kirby sekä tutkija Michael Wong kirjoittavat, että Australia on hyvä esimerkki sallivampien lakien hyödyistä.
YK:n Aids-komissio vaatii seksityön laillistamista kaikkialla muiden ammattien tavoin. Bordellit ja paritus tulisi sallia. Komission mukaan seksityön vastaiset lait estävät AIDSin-vastaista taistelua. YK:n pääsihteeri Ban Ki-Moon ja YK:n kehitysohjelma tukevat raporttia.
Ostokielto ja ihmiskauppa

Tutkija Anna Kontulan mukaan ostokielto ei ole oikea keino puuttua ihmiskauppaan. Ihmiskauppaa on mm. rakennusteollisuudessa, maataloudessa ja ravintola-alalla. Seksinostosta, ydinsähkön tilaamisesta, ostopuolukoista ja asioinnista etnisessä ravintolassa ei Kontulan mielestä silti kannata määrätä sakkotuomiota, koska kriminalisointi voi pikemmin kasvattaa sitä kunkin alan harmaata puolta, jossa ihmiskauppiailla on tilaa toimia. Ruotsalaisten ostokiellon kannattajien mukaan ostokielto vähentää ihmiskauppaa, mutta tästä ei kuitenkaan ole löytynyt pitäviä tutkimustuloksia.
Antropologi Laura Agustínin mukaan thaimaalaisten seksityöntekijöiden mielestä ihmiskaupan vastaiset toimet ovat heidän suuri ongelmansa. Hänen mukaansa ihmiskaupan vastustamisen nimissä "autetaan" ihmisiä, jotka eivät sitä haluaisi tai jotka jopa kokevat "auttamisen" tuhoavan heidän elämänsä.
Aiheesta muualla

Hallituksen esitys 221/2005
Seksialan liitto Sallin tiedote
Niin Vuolajärvi & Laura Minkki: Miksi seksin ostokielto ei toimi? Kansan uutiset 17.8.2012.
Teemu J. Kammonen: YK:lta vaatimus: Seksityöstä oikea ammatti. Uusi Suomi 25.7.2012.
Neven Žugaj

| Mitalit | Mitalit | Mitalit |  |
| --- | --- | --- | --- |
|  Neven Žugaj (vasemmalla) Lontoon olympialaisissa 2012. |  Neven Žugaj (vasemmalla) Lontoon olympialaisissa 2012. |  Neven Žugaj (vasemmalla) Lontoon olympialaisissa 2012. |  |
Maa:   Kroatia
Miesten kreikkalais-roomalainen paini
| MM-kilpailut  | MM-kilpailut  | MM-kilpailut  |  |
|  Hopeaa | Taškent 2014 | 75 kg |  |
|  Pronssia | Istanbul 2011 | 74 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Varna 2005 | 74 kg |  |
Neven Žugaj (s. 19. huhtikuuta 1983 Zagreb) on kroatialainen kreikkalais-roomalaisen tyylin painija. Hän on MM- ja EM-mitalisti.
Žugaj saavutti Taškentin MM-kilpailuissa 2014 hopeaa 75 kg:n painoluokassa hävittyään loppuottelussa armenialaiselle Arsen Julfalakyanille. Hän sai MM-pronssia 74-kiloisissa Istanbulissa 2011. Hän on sijoittunut MM-kilpailuissa lisäksi kahdeksanneksi 74 kg:n sarjassa 2006 ja 2010. Lontoon olympialaisissa 2012 hän oli samassa painoluokassa kymmenes.
Žugaj sai Varnan EM-kilpailuissa 2005 pronssia 74 kg:n sarjassa. Hän oli samassa painoluokassa kymmenes EM-kilpailuissa 2006. Välimeren kilpailuissa hän sai 74-kiloisissa hopeaa 2013 ja pronssia 2009. Hän voitti 74 kg:n painoluokassa Välimeren alueen mestaruuden 2010 ja 2012 sekä sotilaiden maailmanmestaruuden 2008.
Hänen kaksoisveljensä on Nenad Žugaj.
National Theatre

National Theatren rakennuskompleksi Waterloon sillalta kuvattuna.
National Theatre on Ison-Britannian kansallisteatteri, joka sijaitsee Lontoossa. Se tunnetaan myös nimellä The Royal National Theatre of Great Britain, mutta tämä pitkä nimi on lähinnä seremoniallinen.
Toisin kuin monien muiden Euroopan maiden kansallisteatterit, National Theatre on perustettu vasta 1960-luvulla. Teatterin toiminta käynnistyi Laurence Olivierin johdolla vuonna 1963. Aluksi kansallisteatteri sijaitsi Old Vicin yhteydessä Waterloo Roadilla. National Theatren oma uudisrakennus valmistui Thamesin varrelle vuonna 1976. Linnakkeelta näyttävä teatteritalo on tehty betonista, ja sen on suunnitellut Denys Lasdun. Talossa on kolme teatterinäyttämöä.
Kun National Theatre täytti 25 vuotta, sen nimeen lisättiin sana Royal eli ’kuninkaallinen’. Teatteriväki oli kuitenkin tyytymätön kuninkaalliseen kytkökseen, ja vuonna 2002 kyseinen sana poistettiin teatterin logosta.
Teatteritalo iltavalaistuksessa.
Näyttämöt

Olivier Theatre: noin 1 150 katsojaa vetävä sali, jossa on amfiteatterin tyylinen katsomo ja pyörivä esiintymislava
Lyttelton Theatre: noin 900 katsojaa vetävä sali, jossa on perinteinen, proskenion-tyyppinen näyttämö
Dorfman Theatre: jopa 450 katsojaa vetävä sali, joka on muunneltava ja monikäyttöinen; entiseltä nimeltään Cottesloe Theatre
Aiheesta muualla

National Theatren kotisivut (englanniksi)
Nasdaq Financial-100

| NASDAQ Financial-100 |
| --- | --- |

Perustettu:  1985
Ylläpitäjä:  Nasdaq
Pörssi(t):  Nasdaq
Liittyvät:  Nasdaq-100
Infobox OKNimi-testi OK: 
Nasdaq Financial-100 (lyh. IXF) on Nasdaqin indeksi. Indeksi sisältää 100 suurinta rahoitusarvopaperia, jotka on listattu Nasdaqiin markkina-arvon perusteella. Indeksi alkoi 31. tammikuuta 1985 perusarvolla 250,00.
Koostumus

Indeksin yhtiöt: 4. tammikuuta 2024:
Ameris Bancorp
Arch Capital Group
AGNC Investment
American National Insurance
Atlantic Union Bankshares
Bank OZK
Banner
BGC Partners
BOK Financial
Brighthouse Financial
Brookfield Property REIT
Capitol Federal Financial
CareTrust REIT
Cathay General Bancorp
CenterState Bank
Cincinnati Financial
CME Group
Colliers International
Columbia Banking System
Commerce Bancshares
Credit Acceptance
CVB Financial
CyrusOne
E*TRADE Financial
East West Bancorp
Enstar Group
Erie Indemnity
Equinix
FirstCash
First Citizens BancShares
First Financial
First Financial Bankshares
First Hawaiian
Fifth Third
First Midwest Bancorp
First Merchants
FirstService
Fulton Financial
GCI Liberty
Gaming and Leisure Properties
Glacier Bancorp
Hancock Whitney
Home BancShares
Hope Bancorp
Huntington Bancshares
Iberiabank
Independent Bank
Independent Bank Group
International Bancshares
Investors Bancorp
Lamar Advertising
LegacyTexas Financial Group
LendingTree
LPL Financial Holdings
MarketAxess Holdings
Navient
Nasdaq
National General Holdings
Newmark Group
Northern Trust
Old National
Pacific Premier Bancorp
PacWest Bancorp
People's United Financial
Pinnacle Financial Partners
Popular
PotlatchDeltic
Principal Financial Group
Regency Centers
Renasant
Retail Opportunity Investments
SBA Communications
Sabra Health Care REIT
SEI Investments
Selective Insurance Group
ServisFirst Bancshares
Signature Bank
Simmons First National
SVB Financial Group
SLM
South State Bank
Texas Capital Bancshares
TD Ameritrade Holding
TCF Financial
TFS Financial
Towne Bank
Trustmark
T. Rowe Price Group
United Bankshares
United Community Banks
UMB Financial
Umpqua Holdings
Uniti Group
Valley National
Washington Federal
WesBanco
Wintrust Financial
WSFS Financial
Zillow Group
Zions Bancorporation
Naisten sprintti ampumahiihdon maailmanmestaruuskilpailuissa 2011

Naisten sprintti ampumahiihdon maailmanmestaruuskilpailuissa 2011 kilpailtiin 5. maaliskuuta. 7,5 kilometrin mittaiseen kilpailuun osallistui 103 urheilijaa.
Mortyfear

| Mortyfear> Tiedot |
| --- | --- |
Toiminnassa:  1999–
Tyylilaji:  melodinen death metal
Kotipaikka:  Seinäjoki
Laulukieli:  englanti
Jäsenet:  Janne Keskitalo, laulu   Tapio Laitila, kitara   Jorma Muhonen, kitara   Olli Assola, basso, huuto   Henri Yli-Rahko, rummut  
Levy-yhtiö:  Darwin's Scars, 2006–  
Aiheesta muualla
[www.myspace.com/mortyfear]
Infobox OKNimi-testi OK: 
Mortyfear on suomalainen death metal -yhtye, joka on perustettu Seinäjoella vuonna 1999. 
Yhtyeen nimi oli alun perin Mortifier, mutta se vaihdettiin, koska nimi oli jo käytössä.
Kokoonpano

Janne Keskitalo – laulu
Tapio Laitila – kitara
Jorma Muhonen – kitara
Olli Assola – basso, huuto
Henri Yli-Rahko – rummut
Diskografia

God's Skin (2006,  Darwin's Scars)
My Dystopia (2021)
Neheb

Neheb mainitaan Palermon kivessä esi-dynastisena Egyptin faaraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Neheb
Murtolammi (Jämsä, eteläinen)

| Murtolammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°10′47″N, 24°57′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.526.1.006
Mittaustietoja
Pinnankorkeus:  174,2 m 
Rantaviiva:  0,7 km 
Pinta-ala:  0,022 km² 
 fiMurtolammi 
Murtolammi on Koskenpäällä Jämsän pohjoisosassa sijaitseva 2,2 hehtaarin laajuinen metsäjärvi. Etäisyys Jämsän keskustasta on 37 kilometriä pohjoisluoteeseen.
Maantiede

Murtolammi on karkean kolmion muotoinen. Sen läntisin, itäisin ja pohjoisin kolkka sijaitsevat noin 200 metrin päässä toisistaan. Järvi on saareton. Sen luoteispuolella on Murtomäki (yli 200 metriä mpy), pohjoispuolella runsaan sadan metrin päässä järvestä on toinen Murtolammi. Itäkoillisessa on Vaihvuori (yli 220 metriä mpy), jonka itäpuolella on Kankarlammi (noin 60 aaria, 163,0 metriä mpy). Murtolammin eteläpuolella on Murtosuo, jonka eteläpuolisen Marjovuoren eteläpuolitse kulkee yhdystie 6046. Murtolammi sijaitsee vedenjakajalla, noin kaksi kilometriä länteen sijaitseva Havunjärvi kuuluu Kokemäenjoen vesistöön.
Murtolammi (14.526.1.006) kuuluu Vataanjoen valuma-alueeseen (14.526), joka on kolmannen jakovaiheen vesistöalue Iso Rautaveden alueella (14.52), joka puolestaan on toisen jakovaiheen vesistö Jämsän reitin valuma-alueella (14.5). Päävesistönä on Kymijoen vesistö (14). Vataanjoen alueen suurin järvi on Koijärvi, jonka pinta on noin 74 metriä Murtolammia alempana. Koijärvi sijaitsee seitsemisen kilometriä Murtolammilta eteläkaakkoon. Murtolammi on Vataanjoen alueen pohjoisimpia vakavesiä, sen itäpuolella sijaitsee Peräjärvi; Marjovuoren eteläpuolella sijaitsee Mustalammi.
Nielurisa

Suurikokoiset nielurisat.

1. kova suulaki

2. pehmeä suulaki

3. kitakieleke

4. nielurisa

5. kieli
Nielurisa (lat. tonsilla palatina) on parillinen risa nielun etuosassa kitakaarien välissä. Nielurisat koostuvat imukudoksesta ja ovat siten osa elimistön immunologista puolustusjärjestelmää.
Nielurisoihin voi muodostua vaaleita, pahanhajuisia paakkuja eli proppuja, jotka ovat syntyneet kovettuneista tai kalkkeutuneista bakteereista ja kuolleista soluista. Nielurisat voivat myös tulehtua; streptokokkibakteerin aiheuttamaa nielurisatulehdusta eli tonsilliittia kutsutaan yleiskielessä angiinaksi. Toistuvien tulehdusten tai muun lääketieteellisen syyn vuoksi nielurisat voidaan poistaa leikkauksessa.
Aiheesta muualla

Yleistietoa nielurisoista Terve.fi
Nasareenit

Friedrich Wilhelm Schadow: Joosef tulkitsee unia vankilassa.
Nasareenit olivat saksalainen taiteilijaryhmä. He pyrkivät kuvaamaan uskonnollista tunnetta mahdollisimman aidosti, esikuvinaan keskiajan saksalainen ja varhaisrenessanssin italialainen taide. Ryhmän huomattavimpia jäseniä olivat Peter von Cornelius, Friedrich Overbeck, Friedrich Wilhelm Schadow ja Philipp Veit.
Nasareenit oli alun perin pilkkanimi niille saksalaisille taiteilijoille, jotka olivat perustaneet 1700-luvun loppupuolella Luukas-veljeskunnan. Veljeskunnan mielestä taide oli 1500-luvulta lähtien alkanut etääntyä yksinkertaisuuden ja aitouden ihanteista. Veljeskunta muutti vuonna 1810 Roomaan, jossa se asui autioituneessa San Isodoron luostarissa.
Nasareenit pyrkivät elvyttämään varhaiskeskiajan freskojen maalausperinteen, ja freskoista heidät usein tunnetaankin parhaiten.  Cornelius, Overbeck, Veit ja Schadow maalasivat Casa Bartholdyyn Joosefin elämää kuvaavan kahdeksan freskon sarjan, ja Villa Massimoon nasareenit maalasivat Danten, Arioston ja Tasson teoksiin perustuvia freskoja. Ryhmän toiminta hiipui vuonna 1819, kun Overbeck ja Cornelius lähtivät Roomasta. Useat taiteilijaryhmän jäsenistä toimivat myöhemmin opettajina taidekouluissa ja välittivät taiteeseen liittyviä näkemyksiään seuraaville taiteilijapolville.
Murtolammi (Jämsä, pohjoinen)

| Murtolammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°11′00″N, 24°57′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.526.1.007
Mittaustietoja
Pinnankorkeus:  174,6 m 
Rantaviiva:  1,1 km 
Pinta-ala:  0,03 km² 
 fiMurtolammi 
Murtolammi on Koskenpäällä Jämsän pohjoisosassa sijaitseva 3,2 hehtaarin laajuinen metsäjärvi. Etäisyys Jämsän keskustasta on 37 kilometriä pohjoisluoteeseen.
Maantiede

Murtolammin pituus on 450 metriä ja levein kohta 100 metriä. Järvi on saareton. Länsipuolella sijaitsee Murtomäki (yli 200 metriä mpy), luoteessa Murtosuo ja koillisessa Vaihvuori (yli 220 metriä mpy). Murtolammin eteläpuolella on toinen Murtolammi, sen pinta on 40 senttimetriä pohjoista Murtolammia alempana. Murtolammi sijaitsee vedenjakajalla, noin kaksi kilometriä länteen sijaitseva Havunjärvi kuuluu Kokemäenjoen vesistöön.
Murtolammi (14.526.1.007) kuuluu Vataanjoen valuma-alueeseen (14.526), joka on kolmannen jakovaiheen vesistöalue Iso Rautaveden alueella (14.52), joka puolestaan on toisen jakovaiheen vesistö Jämsän reitin valuma-alueella (14.5). Päävesistönä on Kymijoen vesistö (14). Vataanjoen alueen suurin järvi on Koijärvi, jonka pinta on noin 75 metriä Murtolammia alempana. Koijärvi sijaitsee seitsemisen kilometriä Murtolammilta eteläkaakkoon. Murtolammi on Vataanjoen alueen pohjoisimpia vakavesiä, sen itäpuolella sijaitsee Peräjärvi.
Nicholas Barbon

| Nicholas Barbon |
| --- | --- |

Henkilötiedot
Syntynyt: noin 1637 Lontoo, Englanti
Kuollut: noin 1698 Middlesex, Englanti
Kansalaisuus:  englantilainen
Nicholas Barbon, koko nimeltään If-Jesus-Had-Not-Died-For-Thee-Thou-Wouldst-Be-Damned Barebone oli 1600-luvulla elänyt englantilainen lääkäri, talousteoreetikko, rakennuttaja sekä pankkiiri. Hän syntyi Praise-God Barebonen perheeseen vuonna 1637. Barbon opiskeli lääkäriksi Leidenissä ja Utrechtissa, ja sai tohtorin arvon vuonna 1661. Hänet hyväksyttiin Royal College of Physiciansiin kolme vuotta myöhemmin, tosin hän ei harjoittanut lääkärin ammattia kovin kauan.
Barbon siirtyi Lontoon suuren palon jälkeen rakennusalalle. Vuonna 1667 Barbon ryhtyi myymään palovakuutuksia, mikä on usein hyväksytty ensimmäiseksi onnistuneeksi yritykseksi alan liiketoiminnassa. Hän myös osallistui Barbon-Asgill Land Bank -pankin perustamiseen, joka tarjosi asuntolainan varhaisia versioita.
Barbon kirjoitti muutamia kirjoituksia taloustieteen alalta ja arvosteli niissä muun muassa merkantilismia sekä kultakantaa. Barbon oli paperirahan varhainen kannattaja sekä Adam Smithin edeltäjä monissa vapaakauppaan liittyvissä ajatuksissaan. Barbonin tunnetuin teos on A Discourse of Trade.
Käännös suomeksi
NS Otto Hahn

1968
1970
1968
Otto Hahnin piippu esillä Saksan merimuseossa Bremerhavenissa
NS Otto Hahn oli yksi neljästä koskaan rakennetusta ydinkäyttöisestä rahtilaivasta. Ydinkäyttöisen rahtilaivatyypin suunnittelu aloitettiin Saksassa vuonna 1960, ja Otto Hahnin kölinlasku oli 1963, vesillelasku suoritettiin 1964. Alus nimettiin Nobel-palkitun kemistin Otto Hahnin mukaan. Hahn onnistui ensimmäisenä halkaisemaan uraaniatomin, ja todisti ydinfission olevan mahdollista. NS Otto Hahn aloitti kaupallisen toiminnan lokakuussa 1968. GKSS-tutkimusinstituutin operoima alus toimi erityisesti testilaivana ydintekniikan siviilisovelluksille.
Aluksen kaupallinen käyttö ei ollut täysin ongelmatonta. Monet maat estivät ydinkäyttöisen laivan pääsyn satamiinsa tai vaativat Saksaa antamaan takeet laivan turvallisuudesta. Vuonna 1972 aluksen ydinreaktoriin vaihdettiin uudet uraanisauvat. Siihen mennessä alus oli purjehtinut 250 000 meripeninkulmaa (463 000 km). Ydinreaktorista luovuttiin lopulta 1979, koska aluksen rahoittajat eivät halunneet maksaa toista uraanisauvojen vaihtoa. Otto Hahn siirtyi telakalle, jossa sen reaktori poistettiin, ja alus varustettiin tavanomaisella dieselkoneistolla. Yhdeksän vuoden aikana alus ehti purjehtia  650 000 meripeninkulmaa (1 200 000 km) ja vierailla 33 satamassa 22 maassa.
Vuodesta 1983 alus kulki dieselkäyttöisenä muun muassa nimillä MS Trophy, MS Norasia Susan, MS Norasia Helga, Hua Kang He ja MS Madre. Alus romutettiin vuonna 2009.
Ominaisuudet

Suurin vetoisuus: 26 200 tonnia
Pituus: 164,3 m vesirajassa, 172,0 m Suurin
Leveys: 23,4 m
Freeboard: 5,3 m
Kapasiteetti: 14,040 rekisteritonnia (tai 39,760 m³)
Propulsio: Ydinkäyttöinen
Nopeus: 15,75 solmua (29 km/h)
Vesitiiviitä osastoja: 14
Rahtiruumia: 6
Miehistö: 63 miehistön jäsentä + max 35 tutkijaa
Reaktori
Teho: 38 MW
Paine: 8,3 MPa
Lämpötila: 300 °C
Polttoaine: 1.7 tonnia 3.5–6.6 % uraania
Toiminta-aika yhdellä polttoainelatauksella: 900 päivää
Valmistaja: Deutsche Babcock & Wilcox-Dampfkesselwerke AG und Internationale Atomreaktorbau GmbH
Nasa Hataoka

Nasa Hataoka (jap. 畑岡奈紗, Hataoka Nasa; s. 13. tammikuuta 1999) on japanilainen golfammattilainen. Huhtikuuhun 2019 mennessä Hataoka oli voittanut kolme LPGA-tourin kilpailua. Ensimmäisen LPGA-turnauksen Hataoka voitti kesäkuussa 2018.
Nevelin piiri

Nevelin piirin sijainti Pihkovan alueen kartalla.
Nevelin piiri (ven. Не́вельский райо́н, Nevelski raion) on paikallinen itsehallintoalue Pihkovan alueella Venäjällä. Alueen eteläosassa Valko-Venäjän rajalla sijaitsevan piirin pinta-ala on 2 640 neliökilometriä. Asukkaita on 27 200 henkeä (vuonna 2009).
Vuonna 1963 perustetun piirin hallinnollinen keskus on Nevelin kaupunki. Sen lisäksi siihen kuuluu 10 maalaiskuntaa.
Piirin kautta kulkevat Pietarin ja Kiovan sekä Velikije Lukin ja Polotskin väliset rautatiet sekä Pietarin, Pihkovan ja Valko-Venäjän rajan välinen M20-valtatie.
Teollisuus tuottaa lähinnä elintarvikkeita sekä vaatteita ja jalkineita. Tärkeä merkitys on myös puunhankinnalla ja -jalostuksella. Maatalous on keskittynyt maidon ja lihan tuotantoon sekä pellavan ja rehun viljelyyn.
Nähtävyyksiä ovat 1700-luvun puolivälissä rakennettu puinen Pyhän hengen kirkko Plissyn kylässä, Ivanovon kartanoalue ja siihen liittyvä Johannes Kastajan kirkko (1805) sekä Nevelin kotiseutumuseo.
Aiheesta muualla

Wikimedia Commonsissa on kuvia tai muita tiedostoja aiheesta .
Nevelin piirin sivusto (Arkistoitu – Internet Archive) (venäjäksi)
Nevelin piiri Pihkovan alueen sivustolla (Arkistoitu – Internet Archive) (venäjäksi)
Bežanitsy • 
Dedovitši • 
Dno • 
Krasnogorodsk • 
Kunja • 
Loknja • 
Nevel • 
Novoržev • 
Novosokolnik • 
Opotška • 
Ostrov • 
Outova • 
Palkino • 
Petseri • 
Pihkova • 
Pihkova • 
Pljussa • 
Porhov • 
Puškinskije Gory • 
Pustoška • 
Pytalovo • 
Sebež • 
Strugi Krasnyje • 
Usvjaty • 
Velikije Luki • 
Velikije Luki
Muuvi

Muuvi oli Musiikkituottajat – IFPI Finland ry:n vuosina 1991–2009 jakama musiikkivideopalkinto. Kilpailuun saivat osallistua vuoden aikana valmistuneet musiikkivideot, joissa sävellys, esiintyjä tai video-/elokuvatuotantoyhtiö ovat suomalaista alkuperää. Vuodesta 2010 lähtien musiikkivideot on palkittu Emma-gaalassa.
Vuosittain jaettiin kultainen, hopeinen ja pronssinen Muuvi sekä mahdollisesti kunniamaininta.
Muuvi-voittajat ja -kunniamaininnat 1991–2009 > 1991–1992

| Pronssinen muuvi | Hopeinen muuvi | Kultainen muuvi |
| --- | --- | --- |
| Frogley: Vanha mies Ohjaaja: Mikko Mattila | Mikko Kuustonen: Kaktusviinaa Ohjaaja: Hannu Peltomaa | Leningrad Cowboys: These Boots Ohjaaja: Aki Kaurismäki |
Muuvi-voittajat ja -kunniamaininnat 1991–2009 > 1993

| Pronssinen muuvi | Hopeinen muuvi | Kultainen muuvi | Kunniamaininta |
| --- | --- | --- | --- |
| Värttinä: Pihi neito Ohjaaja: Ville Suhonen | 22-Pistepirkko: Birdy Ohjaaja: Mika Taanila | Momus: Rhetoric Ohjaaja: Hannu Puttonen | M. A. Numminen & Pedro Hietanen: M.A. Numminen Sings Wittgenstein Ohjaaja: Claes Olsson |
Muuvi-voittajat ja -kunniamaininnat 1991–2009 > 1994

| Pronssinen muuvi | Hopeinen muuvi | Kultainen muuvi |
| --- | --- | --- |
| CMX: Ruoste Ohjaaja: Tommi Tikka ja Aulis Moisio | Leevi and the Leavings: Rakkauden työkalu Ohjaaja: Hannu Puttonen | 22-Pistepirkko: (Just a) Little Bit More Ohjaaja: Mika Taanila |
Muuvi-voittajat ja -kunniamaininnat 1991–2009 > 1995

| Pronssinen muuvi | Hopeinen muuvi | Kultainen muuvi | Kunniamaininta |
| --- | --- | --- | --- |
| Juustopäät: Mä oon sekaisin Ohjaaja: Sami Aaltonen | 22-Pistepirkko: Gimme Some Water Ohjaaja: Mika Taanila & Asko Keränen | Don Huonot: Seireeni Ohjaaja: Tommi Tikka, Aulis Moisio, Don Huonot | Tristan: These Important Years Ohjaaja: Hannu Puttonen |
Muuvi-voittajat ja -kunniamaininnat 1991–2009 > 1996

| Pronssinen muuvi | Hopeinen muuvi | Kultainen muuvi |
| --- | --- | --- |
| Apocalyptica: The Unforgiven Ohjaaja: Kare Hellén | Egotrippi: Se on tosi jees Ohjaaja: Marko Antila | Don Huonot & Suburban Tribe: Sirkuksessa Ohjaaja: Kie von Hertzen |
Muuvi-voittajat ja -kunniamaininnat 1991–2009 > 1997

| Pronssinen muuvi | Hopeinen muuvi | Kultainen muuvi |
| --- | --- | --- |
| Neljä Baritonia: Pop-musiikkia Ohjaaja: Tommi Pietiläinen | Jimi Tenor: Midsummernight Ohjaaja: Sökö Kaukoranta | Ultra Bra: Sinä lähdit pois Ohjaaja: Aleksi Bardy |
Muuvi-voittajat ja -kunniamaininnat 1991–2009 > 1998

| Pronssinen muuvi | Hopeinen muuvi | Kultainen muuvi |
| --- | --- | --- |
| Ultra Bra: Tyttöjen välisestä ystävyydestä Ohjaaja: Pasi Pauni | Egotrippi: Ulkopuolella Ohjaaja: Kie von Hertzen | Apocalyptica: Nothing Else Matters Ohjaaja: Pasi Pauni |
Muuvi-voittajat ja -kunniamaininnat 1991–2009 > 1999

| Pronssinen muuvi | Hopeinen muuvi | Kultainen muuvi | Kunniamaininta |
| --- | --- | --- | --- |
| The Crash: Sugared Ohjaaja: Tommi Pietiläinen | Apulanta: Käännä se pois Ohjaaja: T. Demon | Ultra Bra: Kirjoituksia Ohjaaja: Jappe Päivinen | L-Ryhmä: Viimeinen Ohjaaja: Mikko Vehmas |